Dėmėtasis krantinis tilvikas
Dėmėtasis krantinis tilvikas (Actitis macularius) – tilvikinių (Scolopacidae) šeimos paukštis, priklausantis krantinių tilvikų (Actitis) genčiai. Truputį mažesnis už krantinį tilviką, panašios išvaizdos. Veisimosi metu suaugęs paukštis ryškiai dėmėta kūno apačia, kitu metu sunku atskirti nuo krantinio. Didžioji dalis gyvena Amerikoje, panašiose vietose kaip ir krantinis tilvikas Europoje. Lietuvoje neperi, stebimi atsitiktinai užklydę individai.